P r e d k l a d a c i a    s p r á v a 

	Uznesením č. 172  z 21. februára 2001 vláda Slovenskej republiky schválila priebežnú správu o stave prípravy novely zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov na základe dokumentu "Audit súladu činností       a financovania ústredných orgánov štátnej správy a organizácii v ich pôsobnosti". V bode B.1 sa uložilo ministrom a predsedom ostatných ústredných orgánov štátnej správy SR predložiť návrhy na zmeny kompetencií v uznesení k dokumentu "Audit" a návrhy ďalších zmien     v kompetenciách ministerstiev a ostatných ústredných orgánov štátnej správy.

	Listom z 27. februára 2001 sa podpredseda vlády pre legislatívu Ľ. Fogaš obrátil na jednotlivé ministerstvá a ostatné ústredné orgány štátnej správy so žiadosťou o predloženie konkrétnych návrhov         na zmeny kompetencií v dokumente "Audit" v zmysle záverov rokovania vlády SR k priebežnej správe o stave prípravy novely zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov na základe dokumentu "Audit súladu činností a financovania ústredných orgánov štátnej správy                   a organizácii v ich pôsobnosti".